قوزئی کره، دیپلوماتیک باسقیلارا باخمایا‌راق موشک سیناق‌لارینا سون وئرمیر.
بیرلشمیش میللت‌لر تشکیلاتی‌نین امنیت شوراسی‌نین، موشک سیناق‌لاری سببی ایله، قوزئی کره‌یه قارشی تحریملری گئنیشلتمه قراری آلماسی‌نین اوزرین‌دن بیر هفته گئچمه‌دن، قوزئی کره بیر دفعه داها میدان اوخودو.
گونئی کره‌لی حربی قایناق‌لار، قوزئی کره‌نین بیردن چوخ بالیستیک موشک فآتدیغینی بیلدیردی.
گونئی کره اوردوسون‌دان قایناق‌لارین یونهاپ خبر آژانسینا بیلدیردیگینه گؤره، قورودان دنیزه آتیلان موشک‌لر، تخمینا 200 کیلومتر اوزاقلیغا دوشدو.
گونئی کره دؤولت باشقانی مون جای این، قوزئی کره‌نین موشک سیناماسی ایله ایلگیلی اولا‌راق بیلگیلندیریلدی.
قوزئی کره‌نین موشک سیناغیندان سونرا آمریکانین موشک‌ ساوونما سیستم‌لرینی فعال وضعیته گئچیردیگی اؤیرنیلدی.
سون سیناق، قوزئی کره‌نین بو ایل گرچکلشدیردیگی 10.جو سیناق اولدو.
